**Rătăcire controlată**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

și totuși niciodată nu am putut

să văd mai limpede ca până acum

cât de tragică e soarta oamenilor de hârtie

cât întuneric este când lianele neștiinței înfrunzesc haotic

cum se naște din pământul uscat

în fiecare zi câte o ființă spectrală

care se uită la noi și râde

iar râsul ei vibrează în timpane

la fel de haotic

ca o muzică psihedelelică

amestec de teamă respingere

și o inexplicabilă dar certă atracție

pentru necunoscutul care devoră

progresiv din ce păstram ascuns

pentru EL

adina v.

31.05.2019